

**ประกาศองค์การบริหารส่วนตำบลทุ่งมะพร้าว**

**เรื่อง การรับสมัครบุคคล เพื่อสอบคัดเลือกบรรจุ เป็นพนักงานจ้างตามภารกิจ**

………………………………………………………………………………………..

ด้วยองค์การบริหารส่วนตำบลทุ่งมะพร้าว มีความประสงค์จะรับสมัครบุคคลเพื่อสอบคัดเลือก และบรรจุเป็นพนักงานจ้างตามภารกิจ ดังนั้นจึงอาศัยอำนาจตามความในมาตรา 22 ประกอบกับมาตรา 26 แห่งพระราชบัญญัติ ระเบียบบริหารงานบุคคลส่วนท้องถิ่น พ.ศ. 2542 และข้อ 18,19 และ 20 ตามความในประกาศคณะกรรมกลางพนักงานส่วนตำบลเรื่องมาตรฐานทั่วไปเกี่ยวกับพนักงานจ้าง ลงวันที่ 12 พฤษภาคม 2547 องค์การบริหารส่วนตำบลทุ่งมะพร้าว จึงประกาศรับสมัครพนักงานจ้างตามภารกิจ ดังนี้

**พนักงานจ้างตามภารกิจ**

* **ผู้ช่วยเจ้าหน้าที่บันทึกข้อมูล จำนวน 1 อัตรา**

- อัตราค่าตอบแทนต่อเดือนเริ่มต้นให้ได้รับ 9,400 บาท

- ได้รับเงินเพิ่มการครองชีพชั่วคราว ตามประกาศ ก.อบต. เรื่องหลักเกณฑ์ ให้ข้าราชการ หรือพนักงานส่วนท้องถิ่น ลูกจ้าง และพนักงานจ้างขององค์การปกครองส่วนท้องถิ่น พ.ศ. 2555

- อัตราเงินเพิ่มการครองชีพเริ่มต้นให้ได้รับ 1,500 บาท ต่อเดือน

**ระยะเวลาการจ้าง**

- องค์การบริหารส่วนตำบลทุ่งมะพร้าว จะทำสัญญาจ้างพนักงานจ้างตามภารกิจ ไม่เกินคราวละสี่ปี โดยอาจมีการต่อสัญญาจ้างได้

# **คุณสมบัติทั่วไป**

ผู้จะได้รับการจ้างเป็นพนักงานจ้าง จะต้องมีคุณสมบัติ และไม่มีลักษณะต้องห้ามตามประกาศคณะกรรมการกลางพนักงานส่วนตำบล เรื่องมาตรฐานทั่วไปเกี่ยวกับพนักงานจ้าง ลงวันที่ 12 พฤษภาคม 2547 ดังนี้

1. มีสัญชาติไทย
2. มีอายุไม่ต่ำกว่าสิบแปดปีบริบูรณ์ และไม่เกิน 60 ปี
3. ไม่เป็นบุคคลล้มละลาย

/…4) ไม่เป็น

1. ไม่เป็นผู้มีกายทุพพลภาพจนไม่สามารถปฏิบัติงานหน้าที่ได้ ไร้ความสามารถ

หรือจิตฟั่นเฟือนไม่สมประกอบ หรือเป็นโรคตามที่กำหนดไว้ ในประกาศกำหนดโรคที่เป็นลักษณะต้องห้าม เบื้องต้น สำหรับพนักงานส่วนตำบล

5) ไม่เป็นผู้ดำรงตำแหน่งทางการเมือง กรมการพรรคการเมือง หรือเจ้าหน้าที่ในพรรคการเมือง

6) ไม่เป็นผู้ดำรงตำแหน่งผู้บริหารส่วนท้องถิ่น คณะผู้บริหารท้องถิ่นสมาชิกสภาท้องถิ่น

7) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก เพราะกระทำความผิดทางอาญา เว้นแต่เป็นโทษสำหรับความผิดที่ได้กระทำ โดยประมาท หรือความผิดลหุโทษ

8) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ

9) ไม่เป็นข้าราชการหรือลูกจ้างของส่วนราชการ พนักงาน หรือลูกจ้างของหน่วยงานของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

* **คุณสมบัติเฉพาะตำแหน่ง และลักษณะงาน**

**พนักงานจ้างตามภารกิจ ตำแหน่ง ผู้ช่วยเจ้าหน้าที่บันทึกข้อมูล**

- ได้รับประกาศนียบัตรวิชาชีพ (ปวช.) หรือเทียบเท่าได้ไม่ต่ำกว่านี้ทุกสาขา ที่ ก.อบต. ก.พ. หรือ ก.ค. รับรอง ซึ่งศึกษาวิชาคอมพิวเตอร์ มาไม่น้อยกว่า 6 หน่วยกิต หรือผ่านการฝึกอบรมทางด้านการใช้คอมพิวเตอร์ จากสถาบันการศึกษาของรัฐ หรือเอกชนที่ได้รับรองจากทางราชการ หรือหน่วยงานของรัฐ ที่มีระยะเวลาการฝึกอบรมไม่น้อยกว่า 12 ชั่วโมง

**ลักษณะงานที่ปฏิบัติ**

แยกประเภทเอกสารข้อมูลให้ตรงกับชนิดของบัตรที่ได้วางรูปไว้แล้ว บันทึกข้อมูลลงในคอมพิวเตอร์ ปฏิบัติหน้าที่อื่นที่เกี่ยวข้อง และหน้าที่ที่ได้รับมอบหมาย

##### เอกสารหลักฐานการรับสมัคร

1. สำเนาทะเบียนบ้าน พร้อมรับรองสำเนาถูกต้อง จำนวน 1 ฉบับ
2. สำเนาบัตรประจำตัวประชาชน พร้อมรับรองสำเนาถูกต้อง จำนวน 1 ฉบับ
3. สำเนาหลักฐานการสำเร็จการศึกษา พร้อมรับรองสำเนาถูกต้อง จำนวน 1 ฉบับ
4. รูปถ่ายหน้าตรงไม่สวมหมวก ไม่สวมแว่นตาดำ ขนาด 1 นิ้ว จำนวน 3 รูป

(ถ่ายไว้ไม่เกิน 6 เดือน)

1. ใบรับรองแพทย์ ที่แสดงว่าไม่เป็นโรคต้องห้าม ตามกฎ ก.พ

(ซึ่งออกไว้ไม่เกิน 1 เดือน)

1. เอกสารอื่นๆ พร้อมรับรองสำเนาถูกต้อง เช่น ใบเปลี่ยนชื่อ ตัว – ชื่อสกุล

ทะเบียน - สมรส (ถ้ามี)

…/ประกาศรับสมัคร

##### ประกาศรับสมัคร

ผู้สนใจจะสมัครสอบ สามารถสอบถามรายละเอียดการสมัคร ได้ ณ ที่ทำการองค์การบริหารส่วนตำบลทุ่งมะพร้าว เลขที่ 102 หมู่ที่ 1 ตำบลทุ่งมะพร้าว อำเภอท้ายเหมือง จังหวัดพังงา ตั้งแต่เวลา 08.30 – 16.30 น. ในวันเวลาราชการ

* **ค่าธรรมเนียมการรับสมัคร**
* ไม่มีค่าธรรมเนียมในรับการสมัครสอบแข่งขัน
* **ระยะเวลารับสมัคร**

ผู้สมัครยื่นใบสมัครด้วยตนเองได้ ณ ที่ทำการองค์การบริหารส่วนตำบลทุ่งมะพร้าว ระหว่าง**วันที่ 29 มิถุนายน - 7 กรกฎาคม 2558** ในวันเวลาราชการ (จันทร์ – ศุกร์ ตั้งแต่เวลา 08.30 - 16.30 น.)

##### การประกาศรายชื่อผู้มีสิทธิ์สอบ

องค์การบริหารส่วนตำบลทุ่งมะพร้าว จะประกาศรายชื่อผู้มีสิทธิสอบ ใน**วันที่ 9 กรกฎาคม 2558** ณ ที่ทำการองค์การบริหารส่วนตำบลทุ่งมะพร้าว

# **วัน เวลา และสถานที่สอบ**

**สอบข้อเขียน และสอบภาคปฏิบัติ** องค์การบริหารส่วนตำบลทุ่งมะพร้าว จะทำการสอบคัดเลือกข้อเขียน และสอบภาคปฏิบัติ ใน**วันที่ 13 กรกฎาคม 2558** **ตั้งแต่เวลา 09.30 น. –** **16.30 น.** ณ ห้องประชุมสภาองค์การบริหารส่วนตำบลทุ่งมะพร้าว

**ประกาศผลสอบข้อเขียน** องค์การบริหารส่วนตำบลทุ่งมะพร้าว จะทำการประกาศผลผู้สอบผ่านข้อเขียน และภาคปฏิบัติ **ในวันที่ 14 กรกฎาคม 2558** โดยผู้เข้าสอบจะต้องทำคะแนนรวมไม่น้อยกว่า 60 เปอร์เซ็นต์ จึงถือว่าเป็นผู้สอบผ่าน

**สอบสัมภาษณ์** องค์การบริหารส่วนตำบลทุ่งมะพร้าว จะทำการสอบสัมภาษณ์ ผู้ที่มีรายชื่อในประกาศผลผู้สอบผ่านข้อเขียน และภาคปฏิบัติ โดยจะทำการสอบสัมภาษณ์ ใน**วันที่ 16** **กรกฎาคม 2558 ตั้งแต่เวลา 9.30 น. เป็นต้นไป**

##### การสอบคัดเลือก

องค์การบริหารส่วนตำบลทุ่งมะพร้าว จะดำเนินการสอบคัดเลือกโดยวิธีการสอบดังนี้

**หลักเกณฑ์การสอบข้อเขียน และสอบภาคปฏิบัติ 100 คะแนน**

1. สอบความรู้ความสามารถเฉพาะตำแหน่ง 60 คะแนน

2. สอบภาคปฏิบัติ (งานคอมพิวเตอร์) 40 คะแนน

**หลักเกณฑ์การสอบสัมภาษณ์ 50 คะแนน**

ประเมินผู้เข้าสอบโดยดูจาก ความรู้ความสามารถในการปฏิบัติงานในหน้าที่ ท่วงทีวาจา ปฏิภาณไหวพริบ และบุคลิกภาพ

.../เกณฑ์การตัดสิน

##### เกณฑ์การตัดสิน

องค์การบริหารส่วนตำบลทุ่งมะพร้าว คัดเลือกผู้สมัครสอบที่ได้คะแนนสูงที่สุด และจะประกาศผลการสอบคัดเลือก โดยเรียงตามลำดับคะแนน ในกรณีที่ผู้สอบได้คะแนนเท่ากันหลายราย จะพิจารณาจากผู้ที่ได้คะแนนจากการทดสอบภาคความรู้ความสามารถเฉพาะตำแหน่งก่อน (ข้อเขียน) และถ้าหากมีคะแนนเท่ากันอีก จะพิจารณาจากผู้ที่มาสมัครสอบก่อน

##### การประกาศผลสอบ

องค์การบริหารส่วนตำบลทุ่งมะพร้าว จะประกาศผลการสอบแข่งขัน ใน**วันที่ 17 กรกฎาคม 2558** ณ ที่ทำการองค์การบริหารส่วนตำบลทุ่งมะพร้าว

##### การบรรจุแต่งตั้ง

1) องค์การบริหารส่วนตำบลทุ่งมะพร้าว จะเรียกบรรจุจากผู้ที่ได้คะแนนสูงสุด หากผู้ได้คะแนนสูงสุด ไม่สามารถมารายงานตัว ตามกำหนด ถือว่าสละสิทธิ์ และจะเรียกผู้สอบได้ในลำดับที่ถัดไป

2) องค์การบริหารส่วนตำบลทุ่งมะพร้าว จะยกเลิกบัญชีผู้สอบผ่านการคัดเลือกทั้งหมดเมื่อมีผู้บรรจุในบัญชีการสอบคัดเลือกในครั้งนี้แล้ว

3) ผู้ที่ผ่านการคัดเลือกเมื่อจะเข้าทำสัญญากับองค์การบริหารส่วนตำบล จะต้องมีผู้ค้ำประกัน หรือรับรองซึ่งเป็นข้าราชการตั้งแต่ระดับ 3 หรือเทียบเท่าขึ้นไป

##### การสงวนสิทธิ์

ข้อกำหนดต่าง ๆ ในประกาศนี้ องค์การบริหารส่วนตำบลทุ่งมะพร้าว สงวนสิทธิ์ที่จะแก้ไขรายละเอียดบางส่วนหากมีความจำเป็นในภายหลัง

ทั้งนี้ หากองค์การบริหารส่วนตำบลทุ่งมะพร้าว ตรวจพบภายหลังว่า ผู้ที่สอบผ่านการคัดเลือกเป็นผู้ที่ขาดคุณสมบัติหรือคุณสมบัติไม่ตรงตามที่กำหนด องค์การบริหารส่วนตำบลทุ่งมะพร้าว อาจจะถอนรายชื่อผู้นั้นได้โดยถือเป็นสิทธิ์ขององค์การบริหารส่วนตำบลทุ่งมะพร้าว

จึงประกาศให้ผู้ที่สนใจทราบโดยทั่วกัน

# ประกาศ **ณ** วันที่ **19** เดือน **มิถุนายน** พ.ศ. **2558**

ลงชื่อ ศุภศักดิ์ โภคบุตร

(นายศุภศักดิ์ โภคบุตร)

นายกองค์การบริหารส่วนตำบลทุ่งมะพร้าว